laion/Wikipedia-Exotic huggingface dataset:
שבועיים של אהבה

שבועיים של אהבה (באנגלית: Two Weeks With Love) הוא סרט מוזיקלי אמריקאי משנת 1950 בבימויו של רוי רולנד, עם ג'יין פאוול, דבי ריינולדס וריקרדו מונטלבן (אנ') בתפקידים הראשיים. דבי ריינולדס לא מופיעה בכרזות הפרסומת למרות שיש לה תפקיד ראשי בגלל שאז הייתה פחות מפורסמת מג'יין פאוול וריקרדו מונטלבן. הקטעים המוזיקליים הם גרסאות כיסוי ליצירות ישנות. השיר "ירח הדבש של הקופים" ("Aba Daba Honeymoon") המושר על ידי דבי ריינדולס וקרלטון קרפנטר הוא גרסת כיסוי לשיר שחובר עוד ב-1914. הביצוע הזה הפך את השיר ללהיט. השיר "לאור הירח המכסיף" ("By the Light of the Silvery Moon") נכתב ב-1909. כן מבצעת ג'יין פאוול את השיר "הגיבור שלי" ("My Hero") מתוך האופרטה "חייל השוקולד" של אוסקר שטראוס (אנ') (1908). קיץ 1913, משפחת רובינסון מניו יורק מתכוננת לצאת לחופשה השנתית הקבועה בת השבועיים, בעיירה קיסימי בהרי קטסקיל. הורשיו רובינסון (לואיס קלהרן) הוא מנצח תזמורת כלי נשיפה עירונית., עורך קונצרט בפארק ואליו מצטרפת בשירה בתו הבכורה פאטי (ג'יין פאוול). פאטי בת 17 ורוצה להתנהג כמבוגרת ולצאת ל"דייטים" אבל האם השמרנית קתרין (אן הרדינג) פוקדת עליה לחכות עד שתגיע לגיל 18. לפאטי יש אחות נוספת, מלבה (דבי ריינולדס) ועוד שני אחים קטנים. במלון מחכה להם בילי פינלי (קרלטון קרפנטר), בנו של מר פינלי, מנהל המלון (קלינטון סנדברג). בילי מחזר אחרי פאטי אותה הוא מכיר משנים קודמות אך היא דוחה אותה בגלל שהיא חושבת שהוא ילדותי בשבילה. פאטי ומלבה כישרוניות בשירה וריקודים. פאטי שרה לכולם את "אושיאנה רול" ומלבה שרה ורוקדת עם בילי את "ירח הדבש של הקופים ("אבא דבא"). לחדר האוכל נכנס דמי ארמנדז (ריקרדו מונטלבן), תייר נאה מקובה. פאטי וחברתה הבוגרת יותר, ואלרי (פיליס קירק) מתחילות לחזר אחריו. ואלרי מנוסה יותר ויודעת להתנהל עם גברים. היא מציעה לפאטי שתעשה עצמה ביישית, תלותית ולא יודעת לשחות. זאת כדי להרחיק ממנה את דמי שאוהב נשים עצמאיות ובטוחות. ליד האגם משחקת פאטי עם הילדים, לבושה בבגד ים ילדותי ולצידם צועדים דמי וואלרי. פאטי קוברת את עצמה בחול מרוב בושה. בלילה שטים באגם בסירות קאנו, הורשיו וקתרין רובינסון, דמי וואלרי ורק פאטי לבדה בסירה. כולם שרים "לאור הירח המכסיף". פאטי חולמת על דמי ונופלת מהסירה. דמי קופץ להצילה אך מתברר לו שהיא שחיינית טובה. הוא מחזיר אותה רטובה להוריה והורשיו פותח עליו בצעקות שנשמעות בכל המלון. פאטי חולמת על דמי ובחלום היא רוקדת איתו ולס ושרה את "הגיבור שלי". הורשיו מבין לליבה של פאטי שמבקשת שיקנו לה מחוך כדי להדגיש את גזרתה כאישה בוגרת. הוא מגיע לעיירה וקונה בטעות מחוך רפואי המיועד לאנשים עם בעיה בעמוד השדרה. בנשף הסיום מופיעים חלק מאורחי המלון. מלבה ובילי שרים ורוקדים "חותר, חותר, חותר ("Row, Row, Row"). ואלרי שהייתה אמורה לרקוד טנגו עם דמי, מסרבת. במקומה מופיעה פאטי עם המחוך הרפואי שבסוף הריקוד הוא "ננעל" על גבה והאם קתרין משחררת אותו. כעת ההורים מבינים שפאטי כבר בוגרת ומרשים לה לצאת עם דמי, ובילי מתאהב במקום פאטי במלבה, סוף שמח. מדיה וקבצים בנושא שבועיים של אהבה בוויקישיתוף "שבועיים של אהבה", במסד הנתונים הקולנועיים IMDb (באנגלית) "שבועיים של אהבה", באתר AllMovie (באנגלית) "שבועיים של אהבה", באתר Rotten Tomatoes (באנגלית) "שבועיים של אהבה", במסד הנתונים הקולנועיים KinoPoisk (ברוסית) שבועיים של אהבה, באתר TCM קדימון לשבועיים של אהבה, באתר יוטיוב ירח הדבש של הקופים, באתר יוטיוב אושיאנה רול, באתר יוטיוב חתור, חתור, חתור, באתר יוטיוב הגיבור שלי, באתר יוטיוב לאור הירח המכסיף, באתר יוטיוב פאטי ודמי רוקדים טנגו, באתר יוטיוב
King Animal Demos

King Animal Demos הוא מיני אלבום של להקת הגראנג' האמריקאית סאונדגארדן, שיצא לאור באפריל 2013 בחברות התקליטים ריפבליק רקורדס ו-Loma Vista. המיני-אלבום הוא למעשה ויניל 10' שנמכר ב"Record store day" של שנה זו (המקביל לבלאק פריידיי בחנויות התקליטים בארצות הברית), ויצא בוויניל בצבע ורוד בגרסה המיוחדת בארצות הברית ובצבע שחור בגרסה סטנדרטית באירופה. המיני-אלבום מכיל למעשה דמויים של הלהקה של שירים שלבסוף יצאו באלבום "King Animal" שיצא כשנה לפני כן, בגרסאותיהם הראשוניות לפני עריכות ומיקסינג. הרצועות הוקלטו באולפן TNC בלוס אנג'לס, ובאולפן "Deke River" בסיאטל. כל השירים נכתבו והולחנו על ידי כריס קורנל (למעט היכן שמצוין אחרת).  מאט קמרון – תופים כריס קורנל – שירה, גיטרת קצב קים ת'איל – גיטרה מובילה בן שפרד – בס מידע על האלבום King Animal Demos באתר MusicBrainz האלבום King Animal Demos באתר Discogs
פידורוטלגלה

פידורוטלגלה (בסינהלית: පිදුරුතලාගල, משמעות השם היא "סלע מישור קש"), או הר פדרו, הוא הפסגה הגבוה ביותר מבין פסגות הרי סרי לנקה, המתנשאת לגובה של 2,524 מטרים מעל פני הים. הפסגה ממוקמת צפון-מזרחית מהעיירה נווארה אליה (אנ'), וניתן לראותה בקלות מרוב האזורים במחוז המרכז (אנ'). הפסגה משמשת למערך התקשורת המרכזי של ממשלת סרי לנקה (אנ'), הכוחות המזוינים של המדינה, וכן משמשת נקודה חשובה במערכת המכ"ם של המדינה. הפסגה מוגדרת כיום כ"אזור ביטחון גבוה במיוחד", ומוגנת על ידי בסיס צבאי גדול; לפיכך אזור הפסגה אינו נגיש לציבור הרחב. ב-1 במרץ 2010 פרצה שרפת יער בהר. השריפה הספיקה לכלות שטח יער בגודל 0.012 קמ"ר, בטרם כובתה על ידי חיל האוויר המקומי (אנ'), וכן קרוב ל-300 תושבים מקומיים שנרתמו לסייע. מדיה וקבצים בנושא פידורוטלגלה בוויקישיתוף Encyclopædia Britannica. "Mount Pidurutalagala". נבדק ב-21 באפריל 2011. {{cite web}}: (עזרה) "Fire erupts at Mount Pedro". Newsfirst.lk. 1 במרץ 2010. אורכב מ-המקור ב-7 באוקטובר 2011. נבדק ב-21 באפריל 2011. {{cite news}}: (עזרה) "Residents help army and forest officers to douse pidurutalagala fire". Newsfirst.lk. 2 במרץ 2010. נבדק ב-21 באפריל 2011. {{cite news}}: (עזרה) ערך זה הוא קצרמר בנושא הרים. אתם מוזמנים לתרום לוויקיפדיה ולהרחיב אותו.
לנצ'יה מדוזה

לנצ'יה מדוזה (באיטלקית: Lancia Medusa) היא מכונית קונספט בתצורה מכונית משפחתית גדולה אשר הוצגה על ידי יצרנית הרכב האיטלקית לנצ'יה האיטלקית בשנת 1980. 4 דלתות - סדאן האצ'בק. דגם "לנצ'יה מדוזה" התבסס על דגם לנצ'יה מונטה קרלו (שלדת רכב ומכלולים מכניים). מנוע מרכזי-אחורי-רוחבי. סוג הנעה: הנעה אחורית. מנוע בנזין מתוצרת פיאט / לנצ'יה, סדרה "Fiat Twin Cam engine" (אנ') מנוע קירור מים. עיצוב: ג'ורג'טו ג'וג'ארו מחברת הנדסת ועיצוב הרכב "Italdesign Giugiaro" (אנ'). מכונית הקונספט "לנצ'יה מדוזה" תוכננה להיות אווירודינמית ככל האפשר, כשהמעצב ג'ורג'טו ג'וג'ארו מכוון למטרה של מקדם גרר 0.25, כאשר העיצוב הסופי השיג תוצאה של מקדם גרר 0.263. על פי הדיווחים, דגם החימר השיג תוצאה נמוכה יותר של מקדם גרר 0.255, אך תוספת של מראות צד, מהדקים מחוונים ורדיאטור גרמה לו לעלות. ה"לנצ'יה מדוזה" הציגה אלמנטים עיצוביים רבים המותאמים כדי לעזור לה להשיג אווירודינמיקה טובה יותר. תכונות כמו פנסים קופצים, ידיות דלתות וזיגוג חלונות היושבים התוך גוף הרכב, דלתות שנעטפו בגג, משחזרי אותות ופניות, כל אלה סייעו למדוזה להיות אווירודינמית ככל האפשר. "לנצ'יה מדוזה" "לנצ'יה מדוזה" לנצ'יה מגגמה לנצ'יה דיאלוגוס לנצ'יה סיבילו מדיה וקבצים בנושא לנצ'יה מדוזה בוויקישיתוף אתר האינטרנט הרשמי של לנצ'יה מדוזה לנצ'יה מדוזה, סרטון באתר יוטיוב "לנצ'יה מדוזה" lanciabetamontecarlo.nl/Medusa "לנצ'יה מדוזה" lautomobile.aci.it/articoli "לנצ'יה מדוזה" motor1.com/news/233664/concept-we-forgot-lancia-medusa
רות מנדלה

רוזי רות מֶנְדלֶה-לבו (1922 – 2019) הייתה אתלטית רבגונית ארצישראלית, אלופת ארץ ישראל (1940) בריצת 100 מטר, זוכת מדליות ארציות בקפיצה לרוחק, בקפיצה לגובה, בהדיפת כדור ברזל, בהטלת כידון ובזריקת דיסקוס. מנדלה נולדה בשוויינפורט בוואריה, גרמניה, בת למשפחה של משפטנים ידועה. באפריל 1934 עלתה עם משפחתה המורחבת לחיפה. היא למדה בתיכון חוגים והתאמנה בקבוצת מכבי חיפה בהדרכתו של צורי. נוסף, לכך היא הייתה מפקדת נשות ההגנה במרכז הכרמל. באליפות ארץ ישראל שנערכה באצטדיון המכביה בתל אביב במאי 1940 זכתה מנדלה ב-6 מדליות, 2 זהב ו-4 ארד. מדליות זהב, בריצת 100 מטר בתוצאה של 13.4 שניות, לפני יפה כהן ממכבי תל אביב (13.5 שניות) וחברתה לקבוצה אמירה זמיר (13.5 שניות) ובריצת שליחות 4x100 מטר בתוצאה של 1:00.9 דקות. מדליות ארד, בקפיצה לגובה בתוצאה של 1.22 מטר, אחרי חברתה לקבוצה נינה שרירא (1.37 מטר) ואסתר חכם ממכבי רחובות (1.32 מטר), בהדיפת כדור ברזל בתוצאה של 8.07 מטר, אחרי פרידה ליכטבלאו ממכבי תל אביב (9.42 מטר) ועליזה צ'מפין ממכבי ירושלים (8.84 מטר), בהטלת כידון בתוצאה של 23.20 מטר, אחרי עליזה צ'מפין (26.38 מטר) ומרגלית ספיר ממכבי תל אביב (26.13 מטר) ובזריקת דיסקוס בתוצאה של 23.11 מטר, אחרי פרידה ליכטבלאו (33.80 מטר) ועליזה צ'מפין (24.10 מטר). באליפות ארץ ישראל שנערכה במאי 1942 היא זכתה ב-5 מדליות, 3 כסף ו-2 ארד. מדליות כסף, בריצת 100 מטר בתוצאה של 14 שניות, אחרי אסתר חכם (13.8 מטר), בהדיפת כדור ברזל בתוצאה של 9.43 מטר, אחרי פרידה ברזון-ליכטבלאו (9.48 מטר) ולפני לאה פלטשר ממכבי תל אביב (7.13 מטר) ובזריקת דיסקוס בתוצאה של 25.22 מטר, אחרי פרידה ברזון-ליכטבלאו (35.3 מטר) ולפני ריטה פסטנברג ממכבי תל אביב (20.63 מטר). מדליות ארד, בקפיצה לרוחק בתוצאה של 4.48 מטר, אחרי אסתר חכם (4.86 מטר) ואמירה זמיר (4.40 מטר) ובהטלת כידון בתוצאה של 20.75 מטר, אחרי פרידה ברזון (21.55 מטר) ולאה פלטשר (20.76 מטר). ב-13 באפריל 1945 נישאה מנדלה לחנן לבו (1917 – 2012). בני הזוג עבדו בחנות המשפחתית, "אורתופדיה לבו" (החנות הראשונה בארץ ישראל למוצרים אורתופדים) ונולדו להם שלושה ילדים, איתן (1947), עמוס (1949) ותמר (1952). אחיה, יוסי מנדלה, צייר, פסל ואמן ממייסדי עין הוד. רשמים מהתחרות הארצית באתלטיקה קלה ברחובות, הַבֹּקֶר, 15 באפריל 1940 צדוק אשל, הבחורות ההן - חברות ההגנה בחיפה הוצאת משרד הביטחון, 1997 התוצאות המפורטות של תחרויות הרבנאות, הַבֹּקֶר, 12 במאי 1940 ליפא לויתן, הקפיצות בתחרויות-הרבנאות, המשקיף, 15 במאי 1940 הצלחה רבה לתחרויות האתלטיקה הקלה בתל אביב, הַבֹּקֶר, 26 באפריל 1942 פרסום נישואין - חיפה, הצופה, 12 באפריל 1945 יוצרי הכרזות - יום חזית הצפון, 19 באפריל 1949, משחרור חיפה עד כיבוש הגליל, נוסטלגיה אונליין, המועצה לקידום המורשת הישדראלית
ג'ורג' מגופין המפרי

ג'ורג' מגופין המפרי (באנגלית: George Magoffin Humphrey;‏ 8 במרץ 1890 - 20 בינואר 1970) היה עורך דין, איש עסקים ובנקאי אמריקאי, שכיהן כמזכיר האוצר של ארצות הברית בממשלו של הנשיא דווייט אייזנהאואר. ג'ורג' המפרי נולד וגדל בשייבוגן, מישיגן כבנם של קרוליין (לבית מגופין) ווטס שרמן המפרי. אחיו נקרא גם הוא בשמו של אביהם, וכמוהם אחיינו (אנ') שהיה מחלוצי הנדסת התוכנה. המפרי למד באוניברסיטת מישיגן, שם סיים תואר במשפטים. לאחר שעסק בעריכת דין בסגינו שבמישיגן במשרד עורכי הדין של אביו במשך חמש שנים, הוא החל לעבוד ב-1917 כיועץ המשפטי הראשי של חברת ייצור הפלדה M. A. Hanna Company.. עבודתו בחברה זו ארכה 35 שנים וכללה את קידומו לתפקיד נשיא החברה ב-1929. ב-1946. הוא שימש כיושב ראש "המועצה העסקית" (The Business Council), שהייתה קרויה אז "המועצה המייעצת העסקית", של מחלקת המסחר של ארצות הברית. לאחר בחירתו לנשיאות של דווייט אייזנהאואר ב-1952, המליץ עליו יועצו הקרוב של הנשיא, הגנרל לושיוס קליי, שעבד איתו בנוגע לתוכניות לגרמניה שלאחר המלחמה, לתפקיד מזכיר האוצר של ארצות הברית. כמזכיר האוצר בממשל הרפובליקני הראשון מזה עשרים שנה, היה המפרי אחד החברים המשפיעים ביותר בקבינט של אייזנהאואר. הנשיא אייזנהאואר צוטט פעם באומרו, "כאשר ג'ורג' מדבר, כולנו מקשיבים". המפרי ויתר על שכר של 300,000 דולר והסתפק בסכום של 22,000 דולר. הוא נאבק על איזונו של התקציב, הקפדה על הוצאות הממשלה, והגבלה על תשלומי רווחה וסיוע חוץ, לצד הפחתת מיסים מדורגת. הוא היה אף נחרץ יותר בנוגע להוצאות הממשלה, באומרו במסיבת עיתונאים שנערכה ב-1957 שאם לא יהיה ריסון בהוצאות, "תחוו שפל כלכלי שיסלסל את שערותיכם". המפרי סיים את כהונתו כמזכיר האוצר ב-29 ביולי אותה שנה. לאחר פרישתו הוא שב ל-M. A. Hanna Company, שם הוא שימש כיושב ראש וחבר כבוד במועצת המנהלים, ובמהשך הוא היה יושב ראש מועצת המנהלים של תאגיד הפלדה הלאומי (National Steel Corporation) ב-1962 היה המפרי מעורב בשערורייה פוטנציאלית כאשר ועדה של הסנאט חקרה את אגירת הניקל במהלך שירותו בקבינט. העסקה המדוברת, הייתה בהיקף של 98 מיליון דולר, שבה היו מעורבות חברות שבראשן הוא עמד, אך הוא הסביר שהמניע שלו לא היה להגדיל את המאגרים של הממשלה ולפיכך שמו טוהר. בכל אופן המפרי לא גרף שום רווח מהעסקה באופן אישי. ב-1913 נשא המפרי לאישה את פמלה סטרק מסגינו. לזוג נולדו שתי בנות ובן. בשנותיו האחרונות היה המפרי מחוץ לאור הזרקורים. בריאותו התדרדרה כאשר באוגוסט 1969 הוא לקה ככל הנראה במכת חום. לאחר מכן הוא התאשפז לעיתים תכופות בבתי חולים עד שנכנס ב-27 בדצמבר אותה שנה לניתוח בליבו בבית החולים האוניברסיטאי של קליבלנד. ג'ורג' מגופין המפרי נפטר ב-20 בינואר 1970. הוא נטמן בבית הקברות לייק ויו שבקליבלנד, אוהיו. מדיה וקבצים בנושא ג'ורג' מגופין המפרי בוויקישיתוף ג'ורג' מגופין המפרי באתר מחלקת האוצר של ארצות הברית (באנגלית) ג'ורג' מגופין המפרי, באתר "Find a Grave" (באנגלית) "HUMPHREY, GEORGE MAGOFFIN". case.edu. Encyclopedia of Cleveland History - Case Western Reserve University. 5 March 2019. The Business Council, Official website, Background Archived March 3, 2016. "George M. Humphrey (1953–1957)". millercenter.org. Miller Center of Public Affairs. 4 October 2016. George M. Humphrey - Saginaw County Hall of Fame Respectfully Quoted: A Dictionary of Quotations - www.bartleby.com Loftus, Joseph A. (12 August 1962). "Inquiry Will Ask George Humphrey About Stockpile Profit Case; Political Overtones Funds Advanced". The New York Times.
ניראד

ניראד (בהונגרית: Nyirád) הוא כפר במחוז וספרם שבמרכז הונגריה. הכפר מוקף יער כמעט מכל צדדיו ובתוכו אתרים ארכאולוגיים בהם נמצאו כלי חרס המוכיחים כי היישוב וסביבתו הקרובה מאוכלסים מימי הביניים. בניראד חיו יהודים בתקופות זמן שונות: מדיה וקבצים בנושא ניראד בוויקישיתוף אתר האינטרנט הרשמי של ניראד (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
אץ' (וספרם)

אץ' (בהונגרית: Öcs) הוא כפר במחוז וספרם שבמרכז הונגריה. כמו יישובים רבים באירופה גם באץ' מספר התושבים נמצא בירידה. כך, בשנת 1990 חיו ביישוב 257 תושבים, ובשנת 2019 מספר התושבים עמד על 173. באץ' חיו יהודים בתקופות זמן שונות: מדיה וקבצים בנושא אץ' בוויקישיתוף אתר האינטרנט הרשמי של אץ' (בהונגרית) (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
אץ' (פירושונים)

האם התכוונתם ל... אץ' – כפר הונגרי במחוז גיור מושון שופרון. אץ' (וספרם) – כפר הונגרי במחוז וספרם.
שמיים בוערים

"שמיים בוערים" הוא סינגל של הצמד גיא ויהל אשר יצא כחלק מאלבום הנושא את אותו שם בשנת 2014. השיר נכתב, הולחן ועובד על ידי הצמד. לפי גיא ויהל, במילים "יש את הילדים האבודים והחלומות שלפעמים הולכים ונעלמים לכולנו". לשיר קליפ שבוים על ידי עמית עיני וצולם בבית קולנוע נטוש כרכור שנהרס שבוע לאחר מכן. בהתאמה למילות השיר, הוחלט שהקליפ יכלול "ילד או שניים בקליפ ועוד איזה אלמנט 'על טבעי' חלומי שלא ידענו בדיוק איך ומה". עוד הוסיפו גיא ויהל על הקליפ ל-ynet כי הם "מרגישים שזה הקליפ הכי מושקע שעשינו עד היום ומקווים שהשיר יגיע לכמה שיותר אוזניים". בביקורת על האלבום אליו שייך שיר זה כתב יוסי חרסונסקי על השיר: זה ההיילייט של האלבום. המלודרמה מתבססת על מחשבות החזקות מן החיים עצמם, חלומות מנופצים על רקע מלחמה, כשילדים חסרי בית מייצגים את הקורבנות של אירועים אלימים בעולם. התמונה החזקה שעולה מן השיר היא התמונה המייאשת, שיוצרת האלימות, כאשר ילדים – אין להם לאן לחזור. המוזיקה האקוסטית חוברת חזק לנרטיב ומעצימה אותו. צליל אקוסטי מכין הקרקע לשירת הרגש של גיא ויהל הבית שמתחיל ב"מהגגות אפשר היה לראות" הוא ניואנס מוזיקלי שמעניק לשיר מעבר מלודי יפהפה. העיבוד תורם להתפתחות המסעירה של השיר, כששירתם של השניים מעצימה את הטקסט. משהו כאן בוער באמת. לדף השיר באתר הספרייה הלאומית שמיים בוערים, מתוך פזמונט צפו: גיא, יהל וילדים מתעופפים בקליפ חדש, באתר ynet, 26 באוקטובר 2014 שמים בוערים, גיא ויהל. מתוך האתר של יוסי חרסונסקי המצעד השבועי 25.12.2014, מתוך אתר גלגלצ המצעד השבועי 08.01.2015, מתוך אתר גלגלצ
ראש ויליאמסון

ראש ויליאמסון (באנגלית: Williamson Head) הוא לשון יבשה בולטת, בארץ אואטס שבאנטארקטיקה. לשון היבשה ממוקמת 11 קילומטרים מערבית - צפון-מערבית מראש דרייק. שיא גובהה של לשון היבשה 36 מטרים מעל פני הים. לשון היבשה התגלתה בפברואר 1911 על ידי צוות הספינה טרה נובה, ספינת משלחת טרה נובה (אשר חקרה את אנטארקטיקה בין השנים 1910- 1913), בפיקודו של רוברט פלקון סקוט. סקוט נתן לאתר את שמו. סקוט קרא ללשון היבשה על שמו של תומאס ס. ויליאמסון (Thomas S. Williamson), מהצי המלכותי, שהיה חבר המשלחת. • United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 224 • Defense Mapping Agency 1992, Sailing Directions (planning Guide) and (enroute) for Antarctica, P 409 ראש ויליאמסון באתר הסקר הגאולוגי של ארצות הברית ראש ויליאמסון באתר הגאזט האנטארקטי של ממשלת אוסטרליה ראש ויליאמסון באתר הגאזט האנטארקטי המשווה SCAR של ממשלת אוסטרליה מפת אזור ראש ויליאמסון ראש ויליאמסון באתר marineregions נתוני זריחת/ שקיעת שמש/ירח עדכניים עבור ראש ויליאמסון מזג אוויר נוכחי מעודכן בראש ויליאמסון תחזית מזג אוויר עדכנית ארוכת טווח עבור ראש ויליאמסון סטטיסטיקות מזג אוויר ונתוני מזג אוויר היסטוריים עבור ראש ויליאמסון גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
מוסקבורצ'יה-סאבורובו

מוסקבורצ'יה-סאבורובו (ברוסית: Москворечье-Сабурово) היא נפה של המחוז הדרומי של העיר הפדרלית מוסקבה, שברוסיה. שטח הנפה הוא 9.3015 קמ"ר ואוכלוסייתו מונה 86,969 תושבים (2024). האוניברסיטה הלאומית למחקר גרעיני כנסיית ניקולאי הקדוש בסאבורובו המרכז למדעי בריאות הנפש תחנת המטרו קשירסקאיה מדיה וקבצים בנושא מוסקבורצ'יה-סאבורובו בוויקישיתוף אתר האינטרנט הרשמי של מוסקבורצ'יה-סאבורובו (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
מאמן החודש בפרמייר ליג

מאמן החודש בפרמייר ליג (באנגלית: Premier League Manager of the Month) הוא פרס המוענק מדי חודש למאמן שנבחר למצטיין החודש בליגה האנגלית, הפרמייר ליג. הזוכה נבחר על ידי שקלול של הצבעה פומבית מקוונת, אשר מהווה 10% מהתוצאות הסופיות ומפאנל מומחים. בעבר נקרא "פרס מאמן החודש של קרלינג" (בשנים-1993–2001) ו"מאמן החודש של ברקליארד" (בשנים-2001–2004) כיום הוא ידוע כ"מאמן החודש של ברקליס". המאמן הראשון שזכה בפרס היה מאמנה של מנצ'סטר יונייטד אלכס פרגוסון עקב הצלחתו בחודש אוגוסט 1993. פרגוסון הוא גם המאמן שזכה הכי הרבה פעמים בפרס, עם שיא של עשרים ושבע זכיות. להארי רדנאפ ישנם שמונה פרסים, בהם זכה בשישה מועדונים שונים. ישנם 15 מאמנים אשר זכו בפרס יותר מחודש אחד ברציפות. ז'וזפ גואורדיולה הוא היחיד שזכה בפרס ארבעה חודשים ברציפות. יורגן קלופ, הוא המאמן הראשון שזכה בפרס חמש פעמים בעונה אחת. אנג'ה פוסטקוגלו, מאמנה של טוטנהאם הוטספר, הוא מחזיק הפרס הנוכחי, שזכה בו בחודש אוקטובר 2023. נכון לפרס של אוקטובר 2023 שמות מודגשים עדיין פעילים בפרמייר ליג. נכון לפרס של אוקטובר 2023 נכון לפרס של אוקטובר 2023 אתר האינטרנט הרשמי של מאמן החודש בפרמייר ליג (באנגלית) המשחקים נדחו העקב מגפת הקורונה. העונה החלה בחודש איחור עקב מגפת הקורונה. הפרס הוענק למאמן הכי טוב מהמשחקים של חודשים נובמבר ודצמבר ביחד עקב המונדיאל.
ראש דרייק (אנטארקטיקה)

ראש דרייק (באנגלית: Drake Head) הוא לשון יבשה בארץ אואטס שבאנטארקטיקה. ראש דרייק מהווה את הקצה המערבי של פתחו של מפרץ דייוויס. לשון היבשה התגלתה בפברואר 1911 על ידי לוטננט הארי פנל, מהצי המלכותי, שהפליג בספינה טרה נובה, ספינת משלחת טרה נובה (אשר חקרה את אנטארקטיקה בין השנים 1910- 1913), בפיקודו של רוברט פלקון סקוט. לשון היבשה צולמה מהאוויר ומופתה לראשונה על ידי פיליפ לו ממשלחת החקר האנטארקטית הלאומית של אוסטרליה בפברואר 1959. סקוט קרא ללשון היבשה את שמה. סקוט קרא לה על שמו של פרנסיס ר. ה. דרייק (Francis R.H. Drake), שהיה מטאורולוג במשלחת. ראש דרייק באתר הסקר הגאולוגי של ארצות הברית ראש דרייק באתר הגאזט האנטארקטי של ממשלת אוסטרליה ראש דרייק באתר הגאזט האנטארקטי המשווה SCAR של ממשלת אוסטרליה ראש דרייק באתר marineregions מזג אוויר נוכחי מעודכן בראש דרייק תחזית מזג אוויר עדכנית ארוכת טווח עבור ראש דרייק סטטיסטיקות מזג אוויר ונתוני מזג אוויר היסטוריים עבור ראש דרייק גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי
לנצ'יה קפא (1919)

לנצ'יה קפא (1919) (באיטלקית: Lancia Kappa (1919)) היא מכונית פתוחה בסגנון "טורפדו" ("Torpedo (car)" (אנ')) מתוצרת יצרנית הרכב האיטלקית לנצ'יה אשר יוצרה בין השנים 1919 – 1922. בנוסף, "לנצ'יה קפא (1919)" יוצרה גם בגרסה לנדולט. יוצרו 1,810 יחידות (מספרי שלדה: 6001–7,810). מערכת היגוי: מימין. שלדה - הגוף הנפרד נבנה על מסגרת סולם עם חלקי אורך וצלב (משקל שלדה 1,085 ק"ג). מתלים: מלפנים ומאחור היו צירים מוצקים על קפיצי עלים, אליפטיים למחצה. בלם: בלם רגל (מכני) הפועל על תיבת ההילוכים ובלם יד (מכני) הפועל על הגלגלים האחוריים. תיבת הילוכים בעלת 4 הילוכים עם מצמד יבש מרובה צלחות. מנוע בנזין, מנוע קירור מים. סוג הנעה: הנעה אחורית 4x2. מאייד - תוצרת "Zenith", סוג "42 HA" / סוג "48 HA". הצתה ממגנט מתח גבוה (Bosch) עם התקדמות מתכווננת ידנית. קיבולת מכל שמן - 10 ליטר. קיבולת מכל דלק - 90 ליטר. רדיאטור צינור סינתטי, מאוורר מכני. מערכת חשמל: 6 וולט, דינמו 12.5 ואט, מצבר 120 אמפר. גלגלים וצמיגים: גלגלי דיסק, מתכת פלדה (על פי בקשה: חישורי משיק), צמיגים 820x120 או 895x135. מרחק בין 2 הגלגלים הקדמיים על הציר הרוחבי ("Axle track" (אנ')) - 1,330 מ"מ. מרחק בין 2 הגלגלים האחוריים על הציר הרוחבי - 1,330 מ"מ. מחיר היחידה בשנת 1919 עמד על 78,000 לירה איטלקית (דגם טורפדו, באיטליה). לנצ'יה לנצ'יה קפא מדיה וקבצים בנושא לנצ'יה קפא בוויקישיתוף Frostick, Michael (1976). Lancia. ISBN 0-901564-22-2 "לנצ'יה קפא (1919)" לנדולט flickr.com/photos/45676495 "לנצ'יה קפא (1919)" enacademic.com/dic.nsf "Axle track" - מסלול הסרן ברכבים שיש להם שני גלגלים או יותר על ציר, הוא המרחק בין קו האמצע של שני הגלגלים באותו ציר. במקרה של ציר עם גלגלים כפולים, קו האמצע באמצע הגלגל הכפול משמש למפרט מסלול הסרן
נקודת ויליאמסון

האם התכוונתם ל... אנטארקטיקה ראש ויליאמסון – לשון יבשה בארץ אואטס שבאנטארקטיקה ניו זילנד נקודת ויליאמסון (סאות'לנד) – לשון יבשה בחבל סאות'לנד שבאי הדרומי של ניו זילנד נקודת ויליאמסון (איי אוקלנד) – לשון יבשה בארכיפלג איי אוקלנד שמדרום לאי הדרומי של ניו זילנד ראו גם ויליאמסון
אקרותולוס

אקרותולוס (שם מדעי: Acrotholus; מיוונית: "akros" - הגבוה ביותר, "tholos" - כיפת גולגולת, כלומר: "הכיפה הגבוהה ביותר") הוא סוג של דינוזאור ממשפחת הפכיצפלוזאוריים שהתגלה בתצורת מילק ריוור (אנ') באלברטה, קנדה וחי במשך הקרטיקון העליון באמריקה הצפונית. זהו סוג שתואר רק ב-2013 והכיל בתוכו מין אחד - Acrotholus audeti. האקרותולוס היה דינוזאור צמחוני דו-רגלי באורך מטר וחצי ומשקל של 40 קילוגרם בקירוב. הוא אחד מהקטנים ומהמוקדמים שבבני משפחתו והמאפיינים הבולטים שלו הם מבנה הגולגולת העבה אך הגבוהה יחסית לפכיצפלוזאוריים. עובי הגולגולת הגיע ל-5.5 מילימטרים, והיא הייתה עגלגלה ואליפטית עם מספר עיטורי זיזים בקצה, אשר שימשו להדיפת טורפים. ככל הנראה זהו מין הפכיצפלוזאור הקדום ביותר באמריקה הצפונית, כאשר מאובניו מתוארכים ללפני 85 עד 83.5 מיליון שנה מזמננו. הסוגים הקרובים אליו ביותר הם הואננוזאורוס והפרנוצפל האסייתים. מדיה וקבצים בנושא אקרותולוס בוויקישיתוף אקרותולוס, באתר האנציקלופדיה של החיים (באנגלית)
אנשי הצדק

האם התכוונתם ל... כאכאים - מיעוט בעיראק מאמיני דת היארסאניה מועתזילה – אסכולה תאולוגית רציונליסטית באסלאם שהתפתחה בבצרה ובגדאד בין המאה ה-8 וה-10 לספירה
אהל א-חק

האם התכוונתם ל... כאכאים – מיעוט בעיראק יארסאניה – דת מזרח תיכונית המשלבת יחד אלמנטים זורואסטריאנים ושיעים
דיולה טרק

דיולה טרק (בהונגרית: Török Gyula; קישפשט, 24 בינואר 1938 – בודפשט, 12 בינואר 2014) היה מתאגרף ומאמן איגרוף יהודי-הונגרי, אלוף אולימפי (רומא 1960) סגן אלוף אירופה (לוצרן 1959) ו-5 פעמים אלוף הונגריה במשקל זבוב. טרק נולד במשפחה יהודית ועבר את השואה כילד. משנת 1948 היה מתאגרף של קישפשט א.צ (Kispest AC), משנת 1950 של קישטקסט (Kistext), משנת 1954 מועדון האיגרוף של מ.ט.ק. (MTK), משנת 1963 של "הכורה טטבאניה", ומשנת 1965 שוב מ.ט.ק.. בין 1958 לבין 1964 הופיע בנבחרת הונגריה באיגרוף שישים פעמים. ההצלחה הבינלאומית הגדולה הראשונה שלו הייתה מדליית כסף באליפות אירופה בשנת 1959 בלוצרן במשקל זבוב. הוא זכה במדליית זהב אולימפית גם במשקל זבוב באולימפיאדת רומא (1960). טרק התחיל באולימפיאדת טוקיו (1964) במשקל תרנגול, אך הודח במשחקו הראשון בגלל פציעה. הוא פרש מספורט פעיל בשנת 1966. משנת 1976 הוא היה מאמן מחלקת האגרוף של "בנאים ש.צ.", ומשנת 1978 עד 1981 היה המאמן במחלקת האגרוף של צ'פל ש.צ. (Csepel SC). משנת 1993 הוא הפך למאמן המשנה של נבחרת האגרוף ההונגרית, אחר כך מונה ליועץ של איגוד האגרוף ההונגרי. פרס למען קישפשט (2004) צלב מסדר האבירות של הרפובליקה של הונגריה (2008) אזרח כבוד בקישפשט (2010) אולם האיגרוף דיולה טרק (2015) "דיולה טרק" (בהונגרית). mob.hu. מיהו מי בחיי הספורט ההונגרי Ki kicsoda a magyar sportéletben?: III. kötet (S–Z). Szekszárd: Babits. 1995. 243. o. ISBN 963-495-014-0 דיולה טרק, באתר olympedia.org A Köztársasági Elnök 152/2008. (VIII. 20.) KE határozata. In.: Magyar Közlöny. 2008. augusztus 20., 122. sz., 11. p.